Սերժ Սարգսյանը, մեր կարծիքով, միտումնավոր է ՀՀ ապագա նախագահին բացառապես «ներկայացուցչական ֆունկցիաներ» վերագրել: Հավանաբար, ցանկություն կա, որ ՀՀ 4-րդ նախագահը զուտ ներկայացուցչի` միջոցառումների ժամանակ Հայաստան ներկայացնողի, միջոցառմանը ներկա գտնվողի դերակատարություն ունենա: Այդպես հեշտ կլինի կառավարության ղեկավարի համար: Այդ դեպքում վերջինիս միակ հակակշռող ուժը կլինի խորհրդարանը, իսկ խորհրդարանում ամեն ինչ «ՕՔ» է կառավարության որոշումներն ու օրենքները «թըպպըցնել-անցկացնելու» առումով: Հետեւաբար, քաղաքականությունից հեռու մարդուն նախագահ նշանակելը լավագույն տարբերակն է գործադիրի ղեկավարի համար: